Α.Ο. Αστέρας Πετριτής

Ο Αθλητικός Όμιλος Αστέρας Πετριτή είναι ένας ποδοσφαιρικός σύλλογος που εδρεύει στον Πετριτή Κέρκυρας. Ιδρύθηκε το 1981. Τα χρώματα του συλλόγου είναι το μπλε κόκκινο και το λευκό μπλε.

Ιστορία
Το 1985-86 κατέκτησε το πρωτάθλημα στην Γ' Κατηγορία και ανέβηκε στην Β' Κατηγορία. Το 1987-88 κατέκτησε το πρωτάθλημα Β' Κατηγορίας και ανέβηκε στην Α' κατηγορία. Το 1991 υποβιβάστηκε στην Β' κατηγορία, όπου αγωνίστηκε τα επόμενα χρόνια.  

Το 1994 γίνεται συγχώνευση με την ομάδα του Κεραυνού Αγίου Νικολάου, η οποία κράτησε δυο χρόνια (ουσιαστικά έναν χρόνο). Το 1996-97 ο Αστέρας "πληρώνοντας" αυτό το εγχείρημα ανασυντάχθηκε και ξεκίνησε από την αρχή στην Γ' κατηγορία οπού και ανεβαίνει άμεσα. Το 1997-98 αγωνίστηκε στην Β' κατηγορία ,άλλα υποβιβάζεται. Το καλοκαίρι του 1998 υπήρξε ολοκληρωτική ανανέωσή τόσο σε διοικητικό όσο και σε αγωνιστικό επίπεδο βάζοντας γερές βάσεις για τα επόμενα χρόνια.  

Το 2003-04 έρχεται η κατάκτηση του Πρωταθλήματος Γ' κατηγορίας. Το 2005-06 η κατάκτηση του Πρωταθλήματος Β' κατηγορίας. Στην Α1 την χρονιά 2006-07 τερματίζει στην 6η θέση. Το 2007-08 στην 4η θέση. Το 2008-09 στη 3η θέση. Το 2009-10 5η θέση. Το 2010-11 στην 9η θέση. Το 2011-12 τερμάτισε στην 3η θέση. Το 2012-13 τερμάτισε στην 5η θέση. Το 2013-14 τερμάτισε στην 2η θέση, 2 βαθμούς πίσω από τον πρωταθλητή ΑΟ Σιναράδων. Το 2014-15 στη 2η θέση ξανά πίσω από τον εκ νέου πρωταθλητή ΑΟ Σιναράδων. Την ίδια χρονιά ο Αστέρας έφτασε στον τελικό κυπέλλου όπου και ηττήθηκε από τον ΟΦΑΜ με 2-1.  

Το 2015-16 κατέκτησε το Πρωτάθλημα και συμμετείχε σε μπαράζ ανόδου με ομάδες άλλων Νομών.Στον όμιλο που συμμετείχε κατέκτησε την δεύτερη θέση και κέρδισε την άνοδο στις εθνικές επαγγελματικές κατηγορίες και συγχρόνως γίνεται η πρώτη ομάδα που δεν εδρεύει στην πόλη που καταφέρνει και ανεβαίνει στην Γ εθνική επαγγελματική κατηγορία. Το 2016-17 αγωνίστηκε στην Γ εθνική, στον δεύτερο όμιλο αντιμετωπίζοντας ομάδες από πρωτεύουσες  νομών, καθώς και ομάδες με μεγάλη ιστορία στο ελληνικό ποδόσφαιρο. Δεν τα κατάφερε και ο υποβιβασμός ήταν άμεσος.  

Το 2016-17 χάνει το σούπερ καπ από τον Κρόνο Αργυράδων με 3-1. Το 2017-18 τερμάτισε στην 4η θέση. Το 2018-19 χάνει το πρωτάθλημα μια αγωνιστική πριν το τέλος από τον Θιναλιακό. Οι δυο ομάδες έφθασαν στον τελικό κυπέλλου, όπου ο Αστέρας ηττήθηκε 3-0. Το 2019-20 κατέκτησε το σούπερ καπ της Ε.Π.Σ. Κέρκυρας νικώντας τον Θιναλιακό με 2-1. Την σεζόν 2019-20  το πρωτάθλημα διακόπηκε τέσσερις αγωνιστικές πριν το τέλος, όντας δυο βαθμούς πίσω από την πρωτοπόρο ομάδα του ΟΦΑΜ, την οποία θα φιλοξενούσε ο Αστέρας την επόμενη αγωνιστική. Την σεζόν 2020-21 διακόπηκε αφού πραγματοποιήθηκαν μόλις 3 αγωνιστικές. Το 2021-22 ο Αστέρας κέρδισε το πρωτάθλημα ξανά μετά από 6 χρόνια κερδίζοντας το δικαίωμα συμμετοχής στους αγώνες μπαράζ για την άνοδο στην Γ εθνική. Παράλληλα κέρδισε το κύπελλο της ΕΠΣ Κέρκυρας κάνοντας το νταμπλ, νικώντας τον Θιναλιακό με 2-1.

Τίτλοι και διακρίσεις 
Πρωτάθλημα Ε.Π.Σ. Κέρκυρας Α1: 2 (2015-16, 2021-22)
Πρωτάθλημα Ε.Π.Σ. Κέρκυρας Α: 2 (1987-88, 2005-06)
Πρωτάθλημα Ε.Π.Σ. Κέρκυρας Β: 2 (2001-02, 2003-04)
Κύπελλο Ε.Π.Σ. Κέρκυρας: 1 (2021-22)

Φιναλίστ κυπέλλου Ε.Π.Σ. Κέρκυρας: 2 (2014-15, 2018-19)
Σούπερ καπ Ε.Π.Σ. Κέρκυρας: 2 (2019,2022)
Φιναλίστ σούπερ καπ Ε.Π.Σ. Κέρκυρας: 1 (2016)
Από τις 16 Νοεμβρίου 2018 ως τις 12 Ιανουαρίου 2020 ο Αστέρας ήταν αήττητος σε 34 αγώνες πρωταθλήματος, με 33 νίκες και 1 ισοπαλία. Ρεκόρ για την ομάδα.

Διαδρομή στις εθνικές κατηγορίες

Παραπομπές

Εξωτερικοί σύνδεσμοι 
facebook

Ιδρύσεις ποδοσφαιρικών ομάδων το 1981
Αθλητικοί σύλλογοι Κέρκυρας
Ποδοσφαιρικές ομάδες Ελλάδας